text: [{"text_idx": "#000000", "text": "Hu\u0301sini mugu hitast \u2013 spurningurin er bara hvussu. I\u0301 dag eru no\u0301gvar hitaloysnir i\u0301 at velja, men i\u0301 flestum f\u00f8rum er ein hitapumpa besta loysnin. Umframt at vera bi\u0301ligari i\u0301 longdini, er ein hitapumpa ein umhv\u00f8rvisvinarligari loysn, ti\u0301 hitapumpur gagnny\u0301ta si\u0301na orku fra\u0301 varandi orkukeldum. \u200dHer a\u0301 si\u0301\u00f0uni f\u00e6rt tu\u0301 eitt sindur av kunning og go\u0301\u00f0um ra\u0301\u00f0um um, hv\u00f8r hitapumpa ho\u0301skar til ti\u0301n og ti\u0301n t\u00f8rv."}, {"text_idx": "#000001", "text": "Ta\u00f0 finnast ymisk sl\u00f8g av hitapumpum. Summar gera luft til hita, og summar fa\u0301a hitan fra\u0301 j\u00f8r\u00f0ini umvegis slangur, sum ver\u00f0a bora\u00f0ar ella grivnar ni\u00f0ur. Ta\u00f0 t\u00e6r hava i\u0301 felag er, at t\u00e6r gagnny\u0301ta si\u0301na orku fra\u0301 varandi orku."}, {"text_idx": "#000002", "text": "F\u00f8royingar hava alti\u0301\u00f0 havt eitt serligt tilkny\u0301ti til na\u0301ttu\u0301runa. Ta\u0301 i\u00f0 vit vuksu upp, var hon okkara sp\u00e6lipla\u0301ss. Gr\u00f8n orka er umhv\u00f8rvisvinarlig, ti\u0301 hon er vi\u00f0varandi og kemur fra\u0301 vindi og vatni, me\u00f0an sv\u00f8rt orka so sum olja og kol ver\u00f0ur u\u0301tvunnin u\u0301r na\u0301ttu\u0301runi. Harafturat er ein i\u0301l\u00f8ga i\u0301 gr\u00f8na orku no\u0301gvar fer\u00f0ir bi\u0301ligari i\u0301 longdini. \u200dHvi\u0301 gr\u00f8na orku? F\u00e6rri rokningar. Minni da\u0301lking. Reina samvitsku."}, {"text_idx": "#000003", "text": "Luft til luft? Luft til vatn? Vatn til vatn? Hvat er hvat? Vit hja\u0301lpa t\u00e6r at finna r\u00f8ttu loysnina. Umhv\u00f8rvisstovan hevur go\u0301\u00f0kent okkum at seta hitapumpuloysnir upp, og vit eru eisini l\u00f8ggildir el-innleggjarir. Skal hitapumpan virka sum i\u0301skoyti til oljufy\u0301rin? Ella kemur oljufy\u0301rur slett ikki upp a\u0301 tal, ti\u0301 tu\u0301 vilt hava hitapumpu?O\u0301ans\u00e6\u00f0 hvat, so hava vit loysnina."}, {"text_idx": "#000004", "text": "Vi\u00f0 jar\u00f0hita fer oljufy\u0301ringin i\u0301 s\u00f8guna. Hetta er ein umhv\u00f8rvis- og orkuvinarlig hitaloysn, sum gagnny\u0301tir okkara na\u0301ttu\u0301rutilfeingi. Skipanin er samansett av hitapumpu og slangum, sum innihalda frostvesku. Slangurnar ver\u00f0a bora\u00f0ar ni\u00f0ur i\u0301 j\u00f8r\u00f0ina, har t\u00e6r so lei\u00f0a heita vatni\u00f0 i\u0301 j\u00f8r\u00f0ini umvegis hitapumpuna, sum so hitar hu\u0301sini og heita vatni\u00f0."}, {"text_idx": "#000005", "text": "Ein jar\u00f0hitapumpa er ein umhv\u00f8rvisvinarlig loysn, sum er b\u00e6\u00f0i bi\u0301ligari og effektivari i\u0301 rakstri. Eisini hevur hon langa liviti\u0301\u00f0 og minimalt vi\u00f0li\u0301kahald."}, {"text_idx": "#000006", "text": "Samanbori\u00f0 vi\u00f0 oljuketil og oljufy\u0301ring er hetta ein orkusparandi og umhv\u00f8rvisvinarlig hitaloysn. Her endurny\u0301tur tu\u0301 hitan i\u0301 u\u0301tiluftini at hita sethu\u0301sini og bru\u0301ksvatni\u00f0. Hitapumpan er kny\u0301tt i\u0301 sentralhitan i\u0301 sethu\u0301sunum, har hon lei\u00f0ir hitan u\u0301t i\u0301 radiatorar umframt at hita bru\u0301ksvatni\u00f0."}, {"text_idx": "#000007", "text": "Hendan hitapumpan er ljo\u0301\u00f0leys, umhv\u00f8rvisvinarlig og leverar eini 3-5 fer\u00f0ir so no\u0301gva orku, sum hon f\u00e6r at arbei\u00f0a vi\u00f0."}, {"text_idx": "#000008", "text": "Vi\u00f0 eini ventilatio\u0301nshitapumpa endurny\u0301tur tu\u0301 orkuna u\u0301r ti\u0301 bru\u0301ktu inniluftini til at geva t\u00e6r hita og heitt bru\u0301ksvatn. Samstundis syrgir ventilatio\u0301nshitapumpan fyri, at hu\u0301sini eru ventilera\u00f0, so tu\u0301 f\u00e6rt skilabesta luftskifti\u00f0 inni i\u0301 hu\u0301sinum. Vi\u00f0 \u00f8\u00f0rum or\u00f0um: alti\u0301\u00f0 fri\u0301ska inniluft. Hendan loysnin ho\u0301skar seg sera v\u00e6l til i\u0301bu\u0301\u00f0ir, summarhu\u0301s og sm\u00e6rri sethu\u0301s."}, {"text_idx": "#000009", "text": "Hetta er ein heildarloysn, ti\u0301 her f\u00e6rt tu\u0301 eisini ventilatio\u0301n umframt hita og heitt vatn. Hetta merkir eitt l\u00e6gri orkuforbru\u0301k og harvi\u00f0 eina sunnari \u00f8konomi."}, {"text_idx": "#000010", "text": "Hendan hitapumpan endurny\u0301tir u\u0301tiluftina at hita hu\u0301sini vi\u00f0. Hon er sera effektiv, ti\u0301 hon gevur eini 3-5 fer\u00f0ir so no\u0301gva orku aftur, sum hon bru\u0301kar i\u0301 el-orku. Ho\u0301skar seg sera v\u00e6l til summarhu\u0301sini ella garasjuna, har ta\u00f0 ikki er ney\u00f0ugt vi\u00f0 eini vatnbornari skipan, og hon ver\u00f0ur eisini ofta bru\u0301kt sum i\u0301skoyti til oljuketil vi\u00f0 fy\u0301ring."}, {"text_idx": "#000011", "text": "Umframt at vera orkusparandi er hetta ein ljo\u0301\u00f0leys loysn vi\u00f0 einum nu\u0301ti\u0301mans sni\u00f0i, sum tekur seg sera v\u00e6l u\u0301t i\u0301 heiminum."}, {"text_idx": "#000012", "text": "Fyri okkum merkir go\u0301\u00f0 t\u00e6nasta ikki bara heildarveiting. Ta\u00f0 merkir eisini, at vit syrgja fyri pappi\u0301rarbei\u00f0num so sum boriloyvi og go\u0301\u00f0kenning av sta\u00f0seting, og at vit seta skipanina upp fyri teg og l\u00e6ra teg at bru\u0301ka hana. Eisini bjo\u0301\u00f0a vit t\u00e6nastusa\u0301ttma\u0301la vi\u00f0 5 a\u0301ra garanti og lo\u0301garkravdum eftirliti. So ert tu\u0301 vi\u0301sur i\u0301, at hitapumpan koyrir sum hon skal."}, {"text_idx": "#000013", "text": "Eitt heim, sum hugsar? Vi\u00f0 eini hitapumpu fra\u0301 okkum og appini myUplink f\u00e6rt tu\u0301 eina skipan, sum ver\u00f0ur tillaga\u00f0 til ti\u0301ni hu\u0301s. Sigur hann liggjandi ve\u00f0ur, ella brestir hann a\u0301 vi\u00f0 stormi, so tillagar hitapumpan seg sja\u0301lv eftir ve\u00f0rinum. Sostatt heldur tu\u0301 orkuny\u0301tsluni ni\u00f0ri a\u0301 einum haldgo\u0301\u00f0um st\u00f8\u00f0i. Ta\u00f0 er betri fyri umhv\u00f8rvi\u00f0, fyri teg og ti\u0301ni og ikki minst fyri pengapungin."}, {"text_idx": "#000014", "text": "Tilskot merkir, at tu\u0301 f\u00e6rt b\u00e6\u00f0i tann bi\u0301ligasta streymin umframt mvg afturgoldi\u00f0 fyri hitapumpuna. Allar hitapumpurnar hja\u0301 okkum hava ta ney\u00f0ugu go\u0301\u00f0kenningina, sum krevst, fyri at tu\u0301 f\u00e6rt tann bi\u0301ligasta streymin. Ta\u0301 i\u00f0 hitaloysnin er sett upp, og rokningarnar eru goldnar, f\u00e6rt tu\u0301 so eisini mvg fyri hitapumpuna endurgoldi\u00f0. Hesum hja\u0301lpa vit t\u00e6r vi\u00f0."}, {"text_idx": "#000015", "text": "Hitapumput\u00e6nastan svarar a\u0301 tlf. 350 390 og er til taks allar yrkadagar fra\u0301 kl. 8\u201322 og i\u0301 vikuskiftinum fra\u0301 kl. 10\u201322. Vi\u00f0 hitapumput\u00e6nastu fra\u0301 okkum ver\u00f0ur garantii\u00f0 vi\u0301\u00f0ka\u00f0 u\u0301r einum a\u0301ri upp i\u0301 fimm a\u0301r. Vit koma at eftirkanna hitapumpuna hv\u00f8rt a\u0301r og tryggja, at hon koyrir so v\u00e6l og bi\u0301liga, sum hon eigur. Og sja\u0301lvandi er lo\u0301garkravda hitapumpueftirliti\u00f0 fevnt av okkara a\u0301rliga eftirliti."}, {"text_idx": "#000016", "text": "Hug at si\u0301ggja eina hitapumpu?"}, {"text_idx": "#000017", "text": "Ein hitapumpa er ikki bara ein hitapumpa. Hon er partur av heiminum. Ti\u0301 ver\u00f0ur tiki\u00f0 h\u00e6dd fyri b\u00e6\u00f0i design og funktio\u0301n. Ta\u0301 tu\u0301 letur vakra aluminiumsska\u0301pi\u00f0 upp, finnur tu\u0301 eina r\u00f8\u00f0 av m\u00f8guleikum vi\u00f0 m.a. touch-screen og innbygdari smart-funktio\u0301n. \u200dVit hava no\u0301gv sl\u00f8g av hitapumpum i\u0301 handlinum, so legg lei\u00f0ina framvi\u00f0 og uppliva, hvussu t\u00e6r si\u0301ggja u\u0301t og roynast."}, {"text_idx": "#000018", "text": "Vit eru einasti veitari i\u0301 F\u00f8royum, sum hevur eina aktiva go\u0301\u00f0skutrygging. Go\u0301\u00f0skutryggingin er eitt skjal, sum inniber allar upply\u0301singar um hitapumpuna. I\u0301 h\u00f8vu\u00f0sheitum fevnir hetta um mo\u0301tt\u00f8kueftirlit, framlei\u00f0slueftirlit, endaeftirlit umframt myndir og vi\u00f0merkingar. So vita vit \u2013 og tit \u2013 alti\u0301\u00f0 hvat og hvussu."}, {"text_idx": "#000019", "text": "Hv\u00f8rja loysn hevur tu\u0301 i\u0301 huganum?"}, {"text_idx": "#000020", "text": "Hug til eitt pra\u0301t um orku?"}, {"text_idx": "#000021", "text": "Kundi tu\u0301 hugsa\u00f0 t\u00e6r betri yvirlit og eitt sindur av fakligheit? Um tu\u0301 \u00e6tlar at skifta oljufy\u0301ringina u\u0301t ella skifta til hitapumpu ella supplera vi\u00f0 \u00f8\u00f0rum orkukeldum, so kom og pra\u0301ta vi\u00f0 okkum um ta\u00f0. Ta\u00f0 er o\u0301bindandi og o\u0301keypis, sja\u0301lvandi, og so f\u00e6rt tu\u0301 eina go\u0301\u00f0a mynd av, hvat loysir seg best. Set teg i\u0301 samband vi\u00f0 ein av okkum."}, {"text_idx": "#000022", "text": "Hitapumput\u00e6nastan(+298) 350 390Hitapumput\u00e6nastan svarar allar yrkadagar fra\u0301 kl. 8\u201322 og i\u0301 vikuskiftinum fra\u0301 kl. 10\u201322."}]